***LAUL PÄIKESEST***

Tants 4.-5 klassi segarühmale  
 Tantsu on loonud ja kirjeldanud Agne Kurrikoff-Herman  
 Muusika : ansambel "Kukerpillid "

**Põhisammud:**

*1.Hüpaksamm*  (sooritatakse kaks hüpaksammu taktis )

*2.Galopisamm* (sooritatakse kaks galopisammu taktis )

3.Jooksusamm ( sooritatakse neli jooksusammu taktis)

**Põhikombinatsioonid:**

*1. Galopp ja hüpakuga pöörded:* Kombinatsiooni sooritatakse kaheksa takti *vältel.*

**Takt 1** *Parema* jalaga sooritatakse kaks külg-galoppi paremale.  
**Takt 2** Kahe hüpaksammuga tehakse kaks täispööret päripäeva.  
**Taktid 3-4** Vasaku jalaga alustades sooritatakse kolm külg-galoppi ja ummishüpe kokku.

*2. Kandastak koos käte tööga*: Kombinatsiooni sooritatakse nelja takti vältel. Paarilised asetsevad rinnati, süldvõttes.   
1 takti I osal astub poiss vasaku jalaga, tüdruk parema jalaga külgsammu, käed püsivad kõrval. Takti teisel osal sooritatakse kand astak teisest jalast ( poiss paremast, tüdruk vasakust) käed kõverdatakse küünarliigesest ja tuuakse rinna kõrgusel keskele kokku, küünarnukid on hoitud külgedel. 2.takti I osal sooritatakse külgsamm teisest jalast ( poiss paremast, tüdruk vasakust) , käed liiguvad taas külgedele lahti, takti II osal asetatakse teine jalg tugijala juurde, käed tuuakse samal ajal ülevalt kaarega taas külgedele (süldvõttesse).  
3.-4 taktil korratakse kahe eelneva takti tegevust teisest jalast.

**TANTSU KIRJELDUS**

Taktimõõt 2/4

***Osavõtjad :***8 paari ( 8 poissi ja 8 tüdrukut)

***Lähteasend :*** Tantsijad asetsevad külgkardinate taga. Neli poissi vasakpoolsete- ja neli poissi parempoolsete külgkardinate taga kolonnis. Tüdrukud asetsevad vasakpoolsete külgkardinate taga kolonnis.

**Sissejuhatus** (taktid 1-4)

***Taktid 1-2*** Oodatakse külgkardinate taga  
***Taktid 3-4*** Alustades parema jalaga tulevad poisid kolme pika kõnnisammu ja ummishüppega kahelt pool lava keskjoonele ühte viirgu. Sammude ajal käivad küünarliigesest sirutatud käed õlajoone kõrguselt kaasa. (joon.1)

**I tuuri A osa** **(taktid 1-8 ja 1-8 teist korda )**

**Taktid 1-6** 12 hüpaksammuga liiguvad poisid ( joon 2) ühiselt viirult ringjoonele. Hüpaksammu ajal liiguvad küünarliigesest sirutatud käed hoogsalt kaasa. Liikumine lõpeb päripidisel ringjoonel

**Taktid 7-8**  Olles esipoolega ringi keskmesse astuvavad poisid 7 takti I osal parema jalaga taldastaku ja takti II osal vasaku jalaga kandastaku ringi keskme suunas. 8 takti I osal astutakse vasaku jalaga taldsamm, samal ajal tehakse pool pööret päripäeva, jäädes äraspidisele ringjoonele. Takti II osal tehakse kandastak paremast jalast. Käed asetatakse puusale, ülakeha kallutatakse ette.

**Taktid 1-6 teist korda** Poisid püsivad võetud asendis. Tüdrukud , alustades parema jalaga, liiguvad 16 jooksusammuga ümber poiste, jõudes 6 takti II osaks oma poisi ette ja ulatades talle vasak käsi. (joon 3 ) Poiss võta oma parema käega tüdruku vasakust käest.

**Taktid 7-8 teist korda** 7 takti I osal toob poiss jalad kokku ja laskub põlvest pisut alla ja viib tüdruku ümber enda ,jäädes seejuures esipoolega ringist välja. Tüdruk , vaba käsi seelikus, teeb vastupäeva 8 jooksusammuga kolmveerand ringi ümber poisi. Liikumine lõpeb ringjoonel rinnati, poiss on esipoolega vastupäeva ja tüdruk esipoolega päripäeva.

**I tuuri B osa (taktid 1-8 ja 1-8 teist korda)**

**Taktid 1-4** Nii posid ,kui ka tüdrukud sooritavad põhikombinatsiooni nr 1.(galopp ja hüpakuga pöörded), seejuures poisid liiguvad vastupäeva ja esimese osaga ringist välja ja tüdrukud päripäeva ja ringis sisse. Teisel osal saavad paarid ringjoonel rinnati, seejuures kohtutakse järgmise poisi-tüdrukuga. (joon 4)

**Taktid 5-8** Korratakse taktide 1-4 tegevust, seejuures veel ühe paarilise võrra ringjoonel edasi liikudes.

**Taktid 1-4 teist korda** Korratakse taktide 1-4 tegevust.

**Taktid 5-6 teist korda.** Uue paarilisega võetakse parem-poolpüstvõte ja nelja hüpaksammuga terve ring päripäeva.

**Taktid 7-8 teist korda.** 7 takti I osal võetakse hoogsalt parem-käevang ja väikeste sammudega, põlvest all, ülekeha sirgelt hoides viristatakse täispööre päripäeva. Liikumine lõpeb kodarjoonel kõrvuti nii, et poiss on esipoolega vastupäeva ja tüdruk on esipoolega päripäeva.

**Vahemäng ( taktid 1-8 ja 1-8 teist korda)**

**Taktid 1-4** 7 hüpaksammu ja ummishüppega kokku , küünarliigesest sirutatud käed hoogsalt kaasa liikumas liiguvad poisid sisemisel ringil vastupäeva ja tüdrukud välimisel ringil päripäeva jõudes seitsmenda tantsija juurde. Ummishüppega pöördutakse veerand pööret nii, et jäädakse kodarjoonel rinnati.

**Taktid 5-6** 4 hüpaksammuga taganetakse , tüdrukud ringist välja ja posid ringis sisse

**Taktid 7-8** 3 hõpaksammu ja ummishüppega liigutakse paarilise poole tagasi. 8.takti II osal sooritatakse ummishüpe , samal ajal tuuakse käed suure kaarega süldvõttesse.

**Taktid 1-4 teist korda** Olles kodarjoonel rinnati, sooritatakse põhikombinatsiooni nr. 2

**Taktid 5-8 teist korda** 15 hüpaksammu ja ummishüppega liigutakse kahte kolonni, Poisid vasakpoolsesse ta tüdrukud parempoolsesse joon. 4 ja 5.

**II tuuri A osa (taktid 1-8 ja taktid 1-8 teist korda )**

**Taktid 1-4** Tantsijad, olles kahes kolonnis sooritavad põhikombinatsiooni nr 1. , seejuures tüdrukud alustavad liikumist vasaku jalaga ja poisid parema jalaga. 4 takti II osal, kui paarilised keskjoonel kohtuvad, ulatatakse teineteisele suure kaarega eest läbi sisemine käsi.

**Taktid 5-8** Korratakse taktide 1-4 tegevust.

**Taktid 1-8 teist korda** Sisemised käed tõstetakse tunnelisse ja kõik tantsijad hakkavad paari kaupa läbi tunneli liikuma lava tagakülje suunas. Iga takti I osal läheb tunnelisse üks paar. Läbi tunneli jõudnud, võte vallandatakse ja tüdrukud pöörduvad parema, tüdrukud vasakule kolonni. 8 takti II osal sooritatakse ummishüppega pööre vastas kolonni poole nii, et poisid pöörduvad üle üle vasaku õla ja tüdrukud üle parema õla. Liikumine lõpeb vastastikus kolonnis, tüdrukud vasaku- ja poisid parema küljega publikusse.

**II tuuri B osa ( taktid 1-8 ja taktid 1-8 teist korda)**

**Taktid 1-8** 16 hüpaksammuga , käed kaasa liikumas, liigutakse keskjoone poole. Igal taktil kohub keskjoonel uus paar ja pöördub diagonaalselt kas paremale või vasakule (esimene vasakule, teine paremale jne..) Paarilisega kohtudes ühendatakse sisemised käed ja nii ühendatud, ka vabad käed hakkavad küünarliigesest sirutatuna liikuma ette-taha. (Joon. 6).

**Taktid 1-4 teist korda** Jätkatakse taktide II tuuri B-isa taktide 1-4 tegevust.  
**Taktid 5-6 teist korda** Võte vallandatakse ja joostakse läbisegi oma algse paarilise juurde.( joon. nr.7)

**Taktid 7-8 teist korda** Paarilisega rinnati olles võetakse eest-ristvõte, ülakehad on kallutatud taha ja viristatakse väikeste sammude täispööre paari kaupa. Viristamise lõppedes, 8 takti II osal pöördutakse esipoolega publikusse, tüdruk on poisi paremal käel.

**II tuuri A osa (taktid 1-8 ja 1-8 teist korda)**

**Taktid 1-4** Sooritatakse põhikombinatsiooni nr 1. Poisid alustavad liikumist vasakust jalast vasakule, tüdrukud paremast jalast paremale. 4 takti II osal ühendavad paarilised käed.  
**Taktid 5-8** Korratakse taktide 1-4 tegevust, kuid 8 takti II osal hüppavad paarilised rinnati ja ühendavad käed kätes.

**Taktid 1-6** 14 hüpaksammuga taganedes liiguvad poisid lava paremale küljele, tõdrukud vasakule. Seejuures vasak käsi on puusal ja parem lehvitab rütmiliselt kaasa.Paarid lähevad omavalel lahku.

**Taktid 7-8** 7 jooksusammu ja ummishüppega liigutakse oma paarilse juurde tagasi ja hüppe ajal, pöördudes esipoolega publikusse ,ühendatakse sisemised käed.